
Navodila za pripravo projektnih predlogov in vsebinskih ter finančnih poročil o izvajanju projektov mednarodnega razvojnega sodelovanja in humanitarne pomoči, ki se izvajajo na podlagi neposrednih pogodb z izvajalci
(velja objavljen dokument na spletni strani)

[bookmark: _Toc109301650][bookmark: _Toc130903238][bookmark: _Toc223603517][bookmark: _Toc233899508]UVOD
Navodila se uporabljajo za pripravo projektnih predlogov ter vsebinskih in finančnih poročil o izvajanju mednarodnega razvojnega sodelovanja (MRS) in humanitarne pomoči (HP) Republike Slovenije (RS), ki se izvajajo na podlagi neposrednih pogodb z izvajalci.

Vsi izrazi, zapisani v slovnični obliki moškega spola, so uporabljeni kot nevtralni in veljajo enakovredno za oba spola.

[bookmark: _Toc109301651][bookmark: _Toc130903239][bookmark: _Toc223603518][bookmark: _Toc233899509]PRIPRAVA PROJEKTNIH PREDLOGOV
[bookmark: _Toc109301652][bookmark: _Toc130903240][bookmark: _Toc223603519][bookmark: _Toc233899510]Pravni in strateški dokumenti
Za učinkovito načrtovanje, izvajanje in spremljanje projektnih aktivnosti mora izvajalec pri pripravi projektnih predlogov in izvajanju projektov upoštevati zakonodajni in strateški okvir mednarodnega razvojnega sodelovanja.

Izvajalec se mora pred pripravo projektnega predloga seznaniti z naslednjimi dokumenti:
· Resolucijo o mednarodnem razvojnem sodelovanju in humanitarni pomoči RS (Uradni list RS, št. 54/17);
· Zakonom o mednarodnem razvojnem sodelovanju in humanitarni pomoči RS (Uradni list RS, št. 30/18);
· Uredbo o izvajanju mednarodnega razvojnega sodelovanja in humanitarne pomoči (Uradni list RS, št. 74/18);
· Strategijo mednarodnega razvojnega sodelovanja in humanitarne pomoči RS do leta 2030 (2018); 
· Smernicami za vključevanje enakosti spolov v mednarodno razvojno sodelovanje in humanitarno pomoč Republike Slovenije (2023);
· Smernicami za vključevanje varstva okolja v mednarodno razvojno sodelovanje in humanitarno pomoč Republike Slovenije (2024);
· Metodologijo – način ocenjevanja pogojev in meril za projekte in programe mednarodnega razvojnega sodelovanja in humanitarne pomoči (24. 6. 2019), 
· Metodologija – pogoji in merila za ocenjevanje projektnih predlogov ustanov in
· Priročnik celostne grafične podobe.

[bookmark: _Hlk224283854]Vsi dokumenti so objavljeni na spletni strani ministrstva. Načrtovanje in izvajanje mednarodnega razvojnega sodelovanja in humanitarne pomoči Slovenije | GOV.SI.

Projekti morajo biti pripravljeni ob upoštevanju zakonodajnega in strateškega okvira ter temeljnih načel, ki izhajajo iz tega.

[bookmark: _Hlk224284692]Za pripravo projektnih predlogov se uporabi obrazec Vsebinski načrt projekta s prilogama Ocena na podlagi spola in Ocena vpliva na okolje ter Finančni načrt projekta. Navodila za izpolnjevanje so sestavni del navedenih obrazcev. Izjema je CMSR, ki ima obrazca delno prilagojena glede na dejavnost izvajanja.

Obrazci so objavljeni na spletni strani ministrstva. Pri obrazcih Vsebinski načrt projekta, Ocena na podlagi spola in Ocena vpliva na okolje mora izvajalec pri vsaki od navedenih točk upošteva predvideno število znakov. Obrazcev se ne spreminja.

[bookmark: _Toc109301653][bookmark: _Toc130903241][bookmark: _Toc223603520][bookmark: _Toc233899511]Vsebinska področja in geografska območja
Projektni predlogi morajo biti pripravljeni v okviru dvostranskega razvojnega sodelovanja, ki je usmerjeno v partnersko državo ali regijo, uvrščeno na seznam prejemnic uradne razvojne pomoči Odbora za razvojno pomoč Organizacije za gospodarsko sodelovanje in razvoj (OECD DAC) in morajo biti v skladu s prednostnimi geografskimi območji in/ali vsebinskimi področji, kot so opredeljena v strateških dokumentih MRS in HP.

Ta navodila veljajo tudi za projekte, ki se v izjemnih primerih financirajo zunaj prednostnih geografskih območij in vsebinskih področij, ko za to obstajajo posebni razlogi na podlagi zunanjepolitičnih oziroma drugih nacionalnih prednostnih področij RS.

[bookmark: _Toc109301654][bookmark: _Toc130903242][bookmark: _Toc223603521][bookmark: _Toc233899512]Trajnost
[bookmark: _Hlk224285041]Projektne aktivnosti morajo zagotavljati trajne učinke na ciljno skupino oziroma se morajo aktivnosti smiselno nadaljevati tudi po zaključku financiranja.

Med izvajanjem projekta in po zaključku projektnih aktivnosti mora biti zagotovljeno lastništvo. Pri podpori infrastrukturnim projektom, mora biti zagotovljeno vzdrževanje in upravljanje novo pridobljene infrastrukture tudi po zaključku projekta.

[bookmark: _Toc109301655][bookmark: _Toc130903243][bookmark: _Toc223603522][bookmark: _Toc233899513]Usmerjenost k rezultatom
Projektni predlogi morajo biti usmerjeni k doseganju rezultatov s poudarkom na medsebojnem sodelovanju in učenju ter na doseganju dolgoročnih učinkov programov in projektov (ang. outcome) in ne na neposrednih kratkoročnih rezultatih (ang. outputs).

Meri se tudi učinek programov in projektov k doseganju cilja 6 trajnostnega razvoja: čista voda in sanitarna ureditev s pripadajočimi podcilji. Projektni predlogi, ki so usmerjeni v aktivnosti na omenjenem področju, vključujejo vrednost 6. cilja in/ali pripadajočih podciljev ob začetku izvajanja aktivnosti ter pričakovano končno vrednost.

Metodologija za določitev začetne in pričakovane končne vrednosti podcilja 6. cilja  trajnostnega razvoja je dostopna na uradni strani ciljev trajnostnega razvoja pri Organizaciji združenih narodov, tj. https://sdgs.un.org/goals/goal6#goal6targets_and_indicator

[bookmark: _Toc223603523][bookmark: _Toc233899514]Ocena na podlagi spola
Za vsak projekt mora izvajalec narediti oceno na podlagi spola, kot jo predvidevajo Smernice za vključevanje enakosti spolov v mednarodno razvojno sodelovanje in humanitarno pomoč Republike Slovenije. Obrazec za oceno na podlagi spola je del vsebinskega načrta projekta.

[bookmark: _Toc223603524][bookmark: _Toc233899515]Ocena vpliva na okolje
Za vsak projekt mora izvajalec narediti tudi oceno vpliva na okolje, kot jo predvidevajo Smernice za vključevanje varstva okolja v mednarodno razvojno sodelovanje in humanitarno pomoč Republike Slovenije. Obrazec za oceno vpliva na okolje je del vsebinskega načrta projekta.

[bookmark: _Toc233899516][bookmark: _Toc109301656][bookmark: _Toc130903244][bookmark: _Toc223603525]Znamčenje
Izvajalec poskrbi za vidnost uradne razvojne pomoči Republike Slovenije, in sicer tako, da:
· pri vseh pisnih in elektronskih dokumentih, vezanih na posamezen projekt, vključno s tekočim objavljanjem rezultatov in projektnih aktivnosti na spletni strani in družbenih omrežjih izvajalca in vključitvijo povezave na podstran o mednarodnem razvojnem sodelovanju na spletnem portalu GOV.SI, vedno in dosledno uporablja logotip mednarodnega razvojnega sodelovanja Republike Slovenije in navaja Ministrstvo za zunanje in evropske zadeve in Republiko Slovenijo kot sofinancerja;
· na svoji spletni strani objavi logotip mednarodnega razvojnega sodelovanja Republike Slovenije, povezavo na podstran o mednarodnem razvojnem sodelovanju na spletnem portalu GOV.SI in pregled posodobljenega stanja projekta;
· na spletni strani partnerjev pri projektu zagotovi objavo logotipa mednarodnega razvojnega sodelovanja Republike Slovenije, povezavo na podstran o mednarodnem razvojnem sodelovanju na spletnem portalu GOV.SI ter opis in pregled posodobljenega stanja projekta;
· pri vsakem poročanju in ob zaključku projekta predloži vsaj dve fotografiji v formatu, primernem za objavo na spletnih straneh ali v drugih medijih ter vsaj enkrat med projektom ter ob zaključku projekta poskrbi za kratko video predstavitev projekta, pri čemer na ministrstvo prenese ustrezne avtorske pravice glede teh fotografij in drugega gradiva v takem obsegu, da lahko ministrstvo te fotografije ali drugo gradivo brezplačno objavi na ustrezni podstrani o mednarodnem razvojnem sodelovanju na spletnem portalu GOV.SI ali v drugih medijih ministrstva;
· materiale, ki so bili zagotovljeni v okviru projekta s sredstvi ministrstva smiselno in po svoji presoji gospodarnega ravnanja z zagotovljenimi sredstvi ustrezno opremi z logotipom mednarodnega razvojnega sodelovanja in humanitarne pomoči Republike Slovenije (npr. postavitev table z informacijo o sofinanciranju projekta, umestitev logotipa na promocijske materiale, znamčenje na konferencah ipd.);
· obvezno uporabi ključnik #SlovenianAid v objave na družbenih medijih.
· pri prejemnikih sredstev skrbi za vidnost (znamčenje) mednarodnega razvojnega sodelovanja in humanitarne pomoči Republike Slovenije.

Če izvajalec ne izpolni posameznih določil, kar je razvidno iz dopolnitev na podlagi pozivov k dopolnitvi, mu lahko ministrstvo ob zaključku projekta odtegne 5 % odobrenih sredstev ministrstva v zadnjem pogodbenem letu, in sicer:
· če pri dveh ali več pisnih ali elektronski dokumentih ni uporabljal logotipa mednarodnega razvojnega sodelovanja;
· če na svoji spletni strani ali na spletni strani lokalnega partnerja ni objavil logotipa mednarodnega razvojnega sodelovanja s povezavo na podstran o mednarodnem razvojnem sodelovanju na spletnem portalu GOV.SI;
· če pri poročanjih ni posredoval dogovorjenega števila fotografij.

Ministrstvo v tem primeru zavrne zahtevek in zahteva njegov popravek na nižji znesek, ali zahteva vračilo že izplačanih sredstev.

[bookmark: _Toc233899517]Finančna sredstva
Ministrstvo bo izvajalca pred pripravo projektnih predlogov obvestilo o višini razpoložljivih finančnih sredstev, praviloma za vsaj dvoletno obdobje. Ob upoštevanju načela učinkovitosti pomoči ministrstvo podpira prijavo manjšega števila večletnih projektnih predlogov večjih vrednosti, s čimer se krepi tudi vidnost MRS, zmanjša pa se administrativno breme izvajanja projektov.

Ministrstvo tudi spodbuja navezavo na pretekle projekte.

V primeru več projektov hkrati v istem časovnem obdobju, se z izvajalcem praviloma sklene krovna pogodba. 

[bookmark: _Hlk94473252]Izvajalec mora načrtovana sredstva porabiti v okviru proračunskega leta. Sredstev ne more prenašati iz enega v drugo leto.

[bookmark: _Toc233899518]Posredni odhodki
Izvajalec lahko uveljavlja posredne stroške (opravnina) do višine 12 % od vrednosti financiranja ministrstva za neposredne odhodke (stroški dela, stroški potovanj in produkcijski stroški). V obrazcu Finančni načrt projekta izvajalec opredeli višino stroškov dela, stroškov potovanj in produkcijskih stroškov ter vpiše višino odstotka za posredne stroške. V obrazcu se bo nominalna vrednost izračunala samodejno.

Izjema je izvajalec CMSR, ki lahko uveljavlja posredne stroške (opravnina) do višine, kot je dogovorjena  s posameznimi financerji CMSR.

V obrazcu Finančni načrt projekta, ki je enak za vse izvajalce MRS in HP, pri navodilih za izpolnjevanje navedba "Izvajalec med posredne odhodke vključi tudi vse operativne stroške lokalnega partnerja", za ustanove ne velja.

[bookmark: _Toc109301657][bookmark: _Toc130903245][bookmark: _Toc223603526][bookmark: _Toc233899519]Priprava projektnih predlogov in Metodologija – pogoji in merila za ocenjevanje projektnih predlogov
Ministrstvo prejete projektne predloge oceni po veljavni metodologiji. Metodologija je pripomoček, na podlagi katerega nacionalni koordinator, potencialni financerji in izvajalci preverijo izpolnjevanje pogojev za (so)financiranje projekta ter s točkami ovrednotijo predloge projektov glede na dana merila.

V izvajanje projektov v partnerskih državah mora izvajalec na primeren in učinkovit način vključiti najmanj enega lokalnega partnerja.

Izvajalec lahko v izvajanje projekta vključi tudi enega ali več partnerjev iz zasebnega ali javnega sektorja iz Slovenije in/ali partnerske države. Če bo skupna vrednost prispevka partnerjev – ki je lahko v materialni, finančni ali storitveni obliki – znašala vsaj deset (10) odstotkov od višine zneska financiranja ministrstva za projekte v državah Zahodnega Balkana, praviloma osem (8) odstotkov od višine zneska financiranja ministrstva za projekte v državah Evropskega sosedstva ter vsaj pet (5) odstotkov od višine zneska financiranja ministrstva za projekte na območju Podsaharske Afrike, bo pri ocenjevanju za projekt dobil dodatne točke. Izvajalec bo dobil dodatne točke tudi, če vsaj eno podjetje, ki je projektni partner, izkaže družbeno odgovornost s certifikatom družbeno odgovornega podjetja oziroma z drugimi verodostojnimi potrdili o svojem družbeno odgovornem delovanju. Za partnerje iz zasebnega sektorja, ki so povezane pravne osebe izvajalca[footnoteRef:2], izvajalec ni upravičen do dodatnih točk. [2:  Kot povezana pravna oseba se štejejo povezane družbe, kot izhaja iz določb 527.-531. člena Zakona o gospodarskih družbah (Ur. l. RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O in 75/23; ZDG-1).] 


Izvajalec lahko sodeluje tudi z lastno finančno udeležbo. Če bo vrednost prispevka izvajalca znašala vsaj pet (5) odstotkov od višine zneska financiranja ministrstva, bo izvajalec pri ocenjevanju dobil dodatne točke. Sredstev, ki jih je za isti namen pridobil iz drugih javnih sredstev, izvajalec ne sme prikazovati kot lastni vir.

Izvajalec bo dobil dodatne točke tudi, če v izvajanje projekta vključi prostovoljno delo.

Izvajalec praviloma pripravi projektne predloge za vsaj dvoletno obdobje izvajanja. Lahko pripravi več predlogov neodvisno od finančnih izhodišč, ki jih je predhodno prejel od ministrstva.

Projektne predloge bo ocenjevala komisija. Komisija se smiselno sestavi glede na vsebino projekta (skrbnik pogodbe in oseba, ki politično spremlja državo/regijo v sektorju, pristojnem za izvajanje razvojnega sodelovanja), pri čemer se pri končni oceni upošteva tudi mnenje političnega sektorja in mnenje DKP.

Število možnih točk je opredeljeno v Metodologiji za ocenjevanje projektnih predlogov ustanov, ki so priloga tega navodila. Ocenjujejo se zgolj projekti, ki izpolnjujejo osnovne pogoje, v skladu z Metodologijo za ocenjevanje projektnih predlogov ustanov. V okviru razpoložljivih sredstev bodo za financiranje predlagani le tisti projekti, ki bodo pri ocenjevanju dosegli prag vsaj 75 % vseh točk.

[bookmark: _Toc233899520]Neodvisna evalvacija za projekte v vrednosti 200.000 EUR in več
Del projekta je neodvisna evalvacija projekta, ki jo pripravi zunanji evalvator in je obvezna za vse projekte MRS in HP v vrednosti 200.000 EUR in več.

Izvajalec sam izbere zunanjega evalvatorja, ki mora biti pravni subjekt, nepovezan z izvajalcem in z izkazano referenco s področja evalvacij projektov in znanja s področja MRS in/ali HP. Zunanji evalvator mora upoštevati standarde Odbora OECD za razvojno pomoč, evalvacijsko politiko in evalvacijske smernice MRS RS.[footnoteRef:3] [3:  Evalvacijska politika in evalvacijske smernice:
https://www.gov.si/teme/prednostna-podrocja-in-obmocja-mednarodnega-razvojnega-sodelovanja-slovenije/.] 


Evalvacija ni rezultat projekta, ampak ena od aktivnosti, za katero se predvidi do dva (2) meseca, in mora biti izvedena po zaključku projektnih aktivnosti, in sicer najpozneje do konca obdobja upravičenih stroškov. Izvajalec mora v finančnem načrtu projekta načrtovati strošek zunanje evalvacije (produkcijski strošek) v višini do pet (5) odstotkov celotne vrednosti projekta.

[bookmark: _Hlk224288218]Ministrstvo v začetku zadnjega leta izvajanja projekta izvajalcu pošlje predlog evalvacijskih vprašanj s kazalci za pripravo odgovorov. Eno od vprašanj se navezuje tudi na učinkovitost projekta, s poudarkom na stroškovni učinkovitosti projekta, kjer mora evalvator preveriti ali so bili vsi stroški projekta upravičeni za dosego posameznih rezultatov oziroma ali dosežki upravičujejo stroške aktivnosti.

[bookmark: _Hlk220661266]Upravičenost stroška evalvacije je predmet kakovostne presoje ministrstva. Če evalvacija ni izvedena v skladu z usmeritvami ministrstva, lahko ministrstvo izvajalcu odtegne do 20 % načrtovanih sredstev za izvedbo evalvacije, in sicer:
· do 10 % če:
· izvajalec ni oddal evalvacijskega poročila v predpisanem roku;
· izvajalec tudi po pozivu za dopolnitev evalvacijskega poročila ni ustrezno dopolnil ali popravil in so pomanjkljivosti ali napake manjše;
· evalvacijsko poročilo ni zadostno strukturirano v skladu z evalvacijskimi merili.
· do 15 % če:
· evalvacijsko poročilo ni vsebinsko in strukturno prilagojeno veljavni evalvacijski politiki in evalvacijskim smernicam, pojavljajo se večje pomanjkljivosti in izvajalec tudi po pozivu za dopolnitev evalvacijskega poročila ni ustrezno dopolnil in v poročilu ostajajo večje pomanjkljivosti.
· do 20 % če:
· je izpuščeno eno ali več evalvacijskih meril;
· niso v celoti upoštevane usmeritve ministrstva, ki so zajeta v evalvacijskih vprašanjih;
· evalvacija nima izdelanega metodološkega okvirja glede na merila in evalvacijska vprašanja;
· evalvacija ne predlaga konkretnih aktivnosti za izboljšanje delovanja v prihodnje.

Če skrbnik projekta ob pregledu evalvacije ugotovi, da zunanji evalvator nima referenc s področja evalvacij projektov in znanja s področja MRS in/ali HP in pri svojem delu ni upošteval standardov Odbora OECD za razvojno pomoč, evalvacijske politike in evalvacijskih smernic MRS RS, se evalvacijsko poročilo v celoti zavrne in strošek za zunanjo evalvacijo ne prizna kot upravičen.

Ministrstvo v primeru ugotovitve nepravilnosti zavrne zahtevek in zahteva njegov popravek na nižji znesek, kot je določeno v pogodbi, ali pa zahteva vračilo že izplačanih sredstev.

Evalvacija kot obveznost izvajalca ne nadomešča letnih evalvacij, ki jih financira ministrstvo v skladu s sprejetimi načrti evalvacij.

[bookmark: _Toc109301660][bookmark: _Toc130903248][bookmark: _Toc223603528][bookmark: _Toc233899521]VSEBINSKO IN FINANČNO POROČANJE O IZVAJANJU PROJEKTOV
Izvajalec poroča na način in v rokih, določenih v veljavnih pogodbah, sklenjenih z ministrstvom, in v skladu s tem navodilom.

O projektih, ki jih (so)financira ministrstvo, mora izvajalec poročati v celoti, tj. tudi o delu, ki se financira iz drugih virov. Stroškov , financiranih iz drugih virov ne dokazuje, jih pa navede ob vsakokratnem poročanju.

Izvajalec v skladu s pogodbenimi določili poroča ministrstvu ob izstavitvi vsakega zahtevka z vmesnimi in končnim poročilom na predpisanih obrazcih na način, ki omogoča preglednost opravljenih aktivnosti in sledljivost porabe finančnih sredstev. Obrazec za vsebinsko poročanje (obrazec OVP) in obrazec za finančno poročanje (obrazec OFP) sta objavljena na spletni strani ministrstva in sta za poročanje obvezna. Izvajalec obrazcev ne sme popravljati ali brisati točk, ki jih ne izpolnjuje. Pri vsebinskem poročanju izvajalec pri vsaki od navedenih točk upošteva predvideno število znakov.

[bookmark: _Hlk232592936]Mednarodne organizacije s sedežem v Sloveniji (npr. CEF) in tujini poročajo v skladu z lastnimi standardiziranimi obrazci oziroma praksami. Izjema je ICPE Mednarodni center za promocijo podjetij, ki poroča na predpisanih obrazcih, ki veljajo za nevladne organizacije in uporablja Navodila za projekte nevladnih organizacij za pripravo projektnih predlogov in vsebinskih ter finančnih poročil o izvajanju projektov mednarodnega razvojnega sodelovanja in humanitarne pomoči, izbranih na javnem razpisu (velja objavljen dokument na spletni strani MZEZ) - (navodila NVO).

[bookmark: _Toc109301661][bookmark: _Toc130903249][bookmark: _Toc223603529][bookmark: _Toc233899522]Vmesno in končno poročilo
Vmesno poročilo je sestavljeno iz vmesnega vsebinskega poročila in vmesnega finančnega poročila z obveznimi prilogami. Posamezno vmesno poročilo vključuje poročilo o opravljenih aktivnostih v obdobju poročanja in mora biti poslano v roku, določenem v pogodbi.

Končno poročilo je sestavljeno iz končnega vsebinskega poročila in končnega finančnega poročila z obveznimi prilogami. Končno poročilo vključuje poročilo o opravljenih aktivnostih za celotno obdobje izvajanja projekta in mora biti poslano v roku, določenem v pogodbi.

Če so programi in projekti usmerjeni v doseganje cilja 6 trajnostnega razvoja in/ali pripadajoče podcilje, vmesno in končno poročilo vsebujeta prispevek k dosegi cilja ali podciljev.

[bookmark: _Toc109301662][bookmark: _Toc130903250][bookmark: _Toc223603530][bookmark: _Toc233899523]Poročanje po treh letih
[bookmark: _Hlk225422808]Poročanje po treh letih je obvezno za vse projekte.

Izvajalec je dolžan v skladu z določili pogodbe ministrstvu poročati o učinkih izvedenega projekta po treh letih od njegovega zaključka, in sicer v mesecu, v katerem je bil projekt zaključen.  Za poročanje uporabi obrazec Poročilo o učinkih izvedenega projekta po treh letih od zaključka, ki je dostopen na spletni strani ministrstva. Poročilo mora vsebovati kvantitativne podatke in informacijo, kako so doseženi rezultati v okviru izvedenega projekta prispevali k zagotavljanju dolgoročnih in trajnostnih učinkov (ciljna skupina, lastništvo, prenos znanja, vključevanje lokalnih in drugih ravni).

Če se projektne aktivnosti nadaljujejo v okviru drugega projekta oziroma projektov smiselno sledijo na izbranem geografskem območju ali projektne aktivnosti drugega projekta oziroma projektov smiselno dopolnjujejo obstoječi projekt, poročanje po treh (3) letih od zaključka projekta ni potrebno ter se poročanje izvede v treh letih od zaključka vseh projektnih aktivnosti. O navedenem se ministrstvo in izvajalec dogovorita pisno.

[bookmark: _Toc109301663][bookmark: _Toc130903251][bookmark: _Toc223603531][bookmark: _Toc233899524]Način predložitve poročil
Izvajalec pripravi poročila na predpisanih obrazcih. Poročila skupaj z vsemi prilogami odda samo v elektronski obliki.

Poročila podpiše zakoniti zastopnik izvajalca ali oseba, ki jo ta pooblasti, lastnoročno ali s kvalificiranim potrdilom za elektronski podpis.[footnoteRef:4] Če je dokument podpisan elektronsko (s kvalificiranim potrdilom), žigosanje ni potrebno. Če je dokument podpisan lastnoročno, ga izvajalec opremi z datumom in uradnim žigom izvajalca (če posluje z žigom). Če poročila podpiše oseba, ki jo je v ta namen pooblastil zakoniti zastopnik izvajalca, mora biti poročilu priloženo tudi pooblastilo. [4:  V skladu z določbami Zakona o elektronski identifikaciji in storitvah zaupanja (Uradni list RS, št. 121/21 in 189/21 – ZDU-1M).] 


Vsa dokazila ali priloge morajo biti označene na enak način, kot so označene v obrazcih OVP in OFP.

Pri vsakem poročanju mora izvajalec poleg podpisanih skeniranih obrazcev poslati obrazec OVP tudi v obliki .docx, obrazec OFP pa tudi v obliki .xlsx.

[bookmark: _Toc233899525]Pregled namenske porabe sredstev
Izvajalec je dolžan ministrstvu omogočiti, da vsaj enkrat letno s pregledom izvirnih knjigovodskih listin preveri namensko porabo sredstev.

Skrbnik opravi pregled namenske porabe sredstev za vsak projekt znotraj posamezne pogodbe vsaj enkrat letno. Pregled napove izvajalcu vsaj dva tedna pred pregledom. Skrbnik mora pregledati originalno dokumentacijo. Napove pregled izvirnih knjigovodskih listin za vse kategorije stroškov, tudi za posredne stroške. Pregled se opravi po metodi vzorčenja, in sicer se pregleda dokazila za vsaj en strošek iz vsake kategorije (stroški dela, tudi plačilne liste zaposlenih, ki delajo na projektu, stroški potovanj, produkcijski stroški, posredni stroški). Če prihaja do nepravilnosti/nejasnosti, se vzorec razširi. Pogleda se lahko tudi porabo sredstev za stroške, ki se financirajo iz drugih virov. 

Ministrstvo lahko pri pregledu namenske porabe sredstev pregleda tudi porabo sredstev za stroške, ki se financirajo iz drugih virov.

[bookmark: _Toc109301664][bookmark: _Toc130903252][bookmark: _Toc223603532][bookmark: _Toc233899526]Naslov za dostavo poročil, dopolnitev in zahtevkov
Izvajalec pošlje poročila o izvajanju projekta in poročilo o učinkih izvedenega projekta po treh (3) letih od zaključka projekta na elektronska naslova gp.mzez@gov.si in razvoj.mzez@gov.si ter na elektronski naslov skrbnika pogodbe.

Na vse navedene naslove mora izvajalec poslati tudi morebitne dopolnitve poročila.

Za elektronsko komuniciranje z ministrstvom se uporablja elektronski naslov skrbnika pogodbe in obvezno tudi elektronski naslov razvoj.mzez@gov.si.

Izvajalec lahko zahtevke pošilja na dva načina, v izvirniku, na predpisanem obrazcu na naslov ministrstva ali preko portala UJPnet, ki je namenjen elektronskemu poslovanju proračunskih uporabnikov z Upravo RS za javna plačila. Podatke vnaša v aplikacijo. 
https://www.gov.si/assets/organi-v-sestavi/UJP/datoteke/storitve/e-racuni/UJPeRacun-Navodilo-za-uporabo-portala.pdf V tem primeru mora biti razvidni vsi podatki, ki so zahtevani na obrazcu zahtevka za izplačilo.

[bookmark: _Toc109301665][bookmark: _Toc130903253][bookmark: _Toc223603533][bookmark: _Toc233899527]VSEBINSKO POROČILO
Vsebinsko poročilo vključuje izpolnjen obrazec OVP in priloge, ki so opredeljene v nadaljevanju navodila in obrazcu OVP. Podrobnejša navodila za izpolnjevanje obrazca OVP za vmesno in končno vsebinsko poročanje so navedena pod vsako točko v obrazcu.

V vsebinskem poročilu izvajalec poroča o izvajanju projekta in predstavi rezultate v skladu z zastavljenimi cilji v projektni dokumentaciji in opravljenimi aktivnostmi. OVP pošlje za vsak projekt ločeno. Poročilo mora biti napisano tako, da ministrstvu omogoča preverjanje rezultatov projekta.

Vsebinskemu poročilu se priložijo dokazila (skenirana ali izvirniki), ki so pomembna za preverjanje rezultatov in dokazovanju stroškov po posameznih aktivnostih:
· vsebinsko gradivo, ki je nastalo pri izvajanju aktivnosti (seminarsko gradivo, certifikati, potrdila, publikacije, vabila, fotografije, zvočni ali video zapisi ipd.);
· medijski prispevki o projektu, iz katerih je razvidno, kdaj in kje je bila objava;
· drugo.

Dokazila, ki jih ni mogoče poslati po elektronski pošti, izvajalec pošlje po pošti na naslov ministrstva.

[bookmark: _Toc312400017]Priloge k poročilom (vmesnim ali končnemu) so lahko v tujem jeziku, pri čemer je za priloge, ki niso v angleškem, bosanskem, črnogorskem, hrvaškem ali srbskem[footnoteRef:5] jeziku, treba priložiti delovni prevod dokumenta. Obrazec za delovni prevod je objavljen na spletni strani ministrstva. [5:  Velja zgolj za besedila, ki so napisana v latinici. Za besedila v cirilici je treba priložiti delovni prevod v skladu z navodili.] 


Dokazila, ki so bila predložena pri vmesnem poročilu, se pri naslednjem vmesnem ali končnem poročilu ne prilagajo več.

[bookmark: _Toc109301666][bookmark: _Toc130903254][bookmark: _Toc223603534][bookmark: _Toc233899528]FINANČNO POROČILO
Izvajalec finančno poročilo pripravi v skladu z določili pogodbe na obrazcu OFP. OFP pošlje za vsak projekt ločeno.

K obrazcu izvajalec priloži izpis glavne knjige iz računovodskega informacijskega sistema.

Finančna poročila z dokazili izvajalec pošilja v elektronski obliki, zahtevke pošilja po pošti ali preko portala UJPeRačun.

Finančno poročilo mora vsebovati prikaz prihodkov in odhodkov po kategorijah iz finančnega načrta projekta, ki je priloga veljavne pogodbe. Izvajalec uporabi enako terminologijo navajanja stroškov, kot jo je navedel v finančnem načrtu projekta.

Vsebina finančnega poročila mora:
· omogočati presojo gospodarnosti in učinkovitosti izvajanja ali izvedbe projekta, kot izhaja iz finančnega načrta projekta, ki je del pogodbe;
· izkazovati jasno povezavo med posameznim stroškom in posamezno projektno aktivnostjo;
· ustrezno usposobljeni osebi, ki ni sodelovala pri izvedbi projekta, jasno in brez vsakršnih dvomov omogočiti vpogled v vsebinsko in finančno izvajanje projekta.

Pri vmesnem poročanju izvajalec poroča o stroških, ki so nastali v obdobju poročanja ali prej in ki jih lahko dokaže z izpisom glavne knjige.

Pri končnem poročanju izvajalec poroča o stroških, ki so nastali v obdobju od zadnjega vmesnega poročanja ali prej do konca obdobja upravičenih stroškov in ki jih lahko dokaže z izpisom glavne knjige.

Izvajalec mora stroške plačevati neposredno z nakazili z bančnega računa in le izjemoma v gotovini, kadar bančno nakazilo oz. plačilo z bančno kartico ni možno. Za izplačila v gotovini je treba na dokazilu ali v opombah v OFP pripisati, da gre za plačilo v gotovini.

[bookmark: _Toc109301667][bookmark: _Toc130903255][bookmark: _Toc223603535][bookmark: _Toc233899529]Vodenje stroškov v računovodskem sistemu izvajalca
Izvajalec mora stroške projekta v svojem računovodskem sistemu voditi ločeno po stroškovnih mestih tako, da je omogočena jasna preglednost po:
· stroških za vsak posamezni projekt in
· posrednih stroških (stroški delovanja, administrativni stroški ipd.).

Izvajalec lahko stroške, ki nastanejo pri več projektih, v svojem računovodskem sistemu vodi na enem stroškovnem mestu (npr. stroške plač za zaposlenega, ki dela pri več projektih hkrati), pri čemer jih v obrazcu OFP obvezno razdeli po projektih (z obrazložitvijo razdelitvenega ključa).

Izvajalec mora finančna sredstva porabljati v skladu z načelom gospodarnosti in učinkovitosti ter v skladu z roki hrambe, ki jih določajo zakonski in podzakonski računovodski predpisi ter zakon, ki ureja varstvo dokumentarnega in arhivskega gradiva ter arhive, ki za potrebe teh navodil začnejo teči od dneva prejema zadnjega nakazila, voditi evidenco in shranjevati vsa dokazila, ki omogočajo revizijsko preverjanje porabe sredstev. Prav tako mora omogočiti preverjanje vseh knjigovodskih evidenc, dokazil in drugih dokumentov o izvajanju projekta ter preverjanje na kraju njihovega izvajanja, zagotoviti pa mora tudi potrebne informacije v zvezi s projektom.

[bookmark: _Toc109301668][bookmark: _Toc130903256][bookmark: _Toc223603536][bookmark: _Toc233899530]Navodilo za izpolnjevanje obrazca OFP
Podrobna navodila za izpolnjevanje obrazca so navedena na desni strani obrazca OFP.

[bookmark: _Toc109301669][bookmark: _Toc130903257][bookmark: _Toc223603537][bookmark: _Toc233899531]Prihodki projekta
Prihodki so:
· prihodki v denarju: izvajalec mora ločeno navesti prihodke v denarju, ki jih zagotovi ministrstvo, prihodke iz drugih javnih virov in zasebnih virov in prihodke iz lastnih virov; sredstev, ki jih je za isti namen pridobil iz drugih javnih sredstev, ne sme prikazovati kot lastni vir; svoj finančni prispevek prikaže v tabeli Prihodki v denarju;
· finančni prihodki: npr. obresti;
· materialni vložki (in-kind/stvarni): izvajalec navede vse materialne vložke (in-kind/stvarne) med trajanjem projekta v ocenjeni denarni protivrednosti in pojasni način izračuna. Ti vložki se prikazujejo na odhodkovni strani finančnega poročila.

[bookmark: _Toc109301670][bookmark: _Toc130903258][bookmark: _Toc223603538][bookmark: _Toc233899532]Odhodki projekta
Odhodki so upravičeni stroški, ki jih je imel izvajalec pri izvedbi projekta v obdobju upravičenih stroškov, določenem v pogodbi. Odhodki so neposredni in posredni. Izvajalec lahko uveljavlja stroške samo enkrat, pri čemer se upoštevajo tudi morebitni dobropisi.

O realiziranih odhodkih izvajalec poroča tako, da obrazec z vsakim poročanjem dopolnjuje, pri čemer navedbe iz prejšnjih poročanj ostajajo nespremenjene. Pri končnem poročanju poimenuje stolpec »Končno poročilo realizirani odhodek v EUR«.

[bookmark: _Toc109301671][bookmark: _Toc130903259][bookmark: _Toc223603539][bookmark: _Toc233899533]Neposredni odhodki
Neposredni odhodki so stroški, ki so neposredno povezani z izvedbo projekta.

Izvajalec za vse neposredne odhodke ustrezno hrani dokumentacijo in ministrstvu kadarkoli na zahtevo omogoči vpogled.

Izvajalec dokazuje neposredne odhodke z vsebinskimi dokazili/gradivi.

Neposredni odhodki odražajo končne stroške, ki vključujejo tudi morebitne dobropise.

Kategorije neposrednih odhodkov so:
· stroški dela;
· stroški potovanj;
· produkcijski stroški.

Navedejo se vsi stroški po kategorijah iz obrazca Finančni načrt projekta, ki je priloga veljavne pogodbe. Vsaka sprememba finančnega načrta mora biti usklajena z ministrstvom v skladu z določili iz veljavne pogodbe.

[bookmark: _Toc109301672][bookmark: _Toc233899534]Stroški dela
Stroški dela se nanašajo samo na zaposlene pri izvajalcu, ki sodelujejo pri projektu. Regres se obračunava v sorazmernem deležu glede na delo, opravljeno pri projektu, letni dopust in bolniška odsotnost pa v sorazmernem delu za čas, ko bremeni delodajalca.

[bookmark: _Toc109301673][bookmark: _Toc233899535]Stroški potovanj
Stroški potovanj se nanašajo samo na zaposlene pri izvajalcu, ki sodelujejo pri projektu. Stroški potovanj so upravičeni, če so načrtovani in upoštevajo načelo dobrega gospodarja: npr. ekonomski razred pri letalskih prevozih, hotelska namestitev v kategoriji do vključno štiri zvezdice, uporaba javnih prevoznih sredstev (če je to mogoče). Pri uporabi lastnega motornega vozila se za izračun kilometrine uporabi izpis poti po enem od zemljevidov (npr. Googlovi zemljevidi), ki je tudi obvezna priloga potnega naloga. Stroški potovanj v RS in v tujino so upravičeni na način in do vrednosti, opredeljene v uredbi.[footnoteRef:6] Če izvajalec uveljavlja stroške potovanj, ki so višji od navedenih v veljavnih predpisih, razlika ni upravičeni strošek. [6:  Uredba o povračilu stroškov za službena potovanja v tujino (Ur. l. RS št. 76/19, s spremembami in dopolnitvami). Uredba o davčni obravnavi povračil stroškov in drugih dohodkov iz delovnega razmerja (Ur. l. RS, št. 140/06, s spremembami in dopolnitvami).
] 


[bookmark: _Toc109301674][bookmark: _Toc233899536]Produkcijski stroški
· delo zunanjih sodelavcev po avtorski, podjemni ali drugi pogodbi: stroški so upravičeni, če so bili načrtovani. Izvajalec mora imeti z zunanjimi sodelavci sklenjene pogodbe. Ministrstvo povrne sredstva največ do višine, določene v pogodbi. Stroškov ni treba dokumentirati z evidenco opravljenega dela, če je v pogodbi določeno bruto izplačilo za delo pri projektu. Avtorska, podjemna ali druga pogodba ne more biti sklenjena z redno zaposlenimi uslužbenci pri izvajalcu;
· stroški lokalnega partnerja, če ima izvajalec z njim sklenjeno pogodbo;
· študentsko delo: izvajalec za opravljeno študentsko delo hrani dokumentacijo z navedbo opravljenih aktivnosti po dnevih za vsakega posameznega študenta (skenirane evidence opravljenega dela s številom opravljenih ur in izračunano bruto bruto urno postavko, skenirane študentske napotnice in skenirani računi);
· stroški potovanj zunanjih sodelavcev in študentov;
· nabava, priprava in tisk gradiva, povezanega s projektom (npr. promocijski material, gradivo za konference, seminarje in delavnice, publikacije);
· najem prostorov in postrežba na dogodkih, ki so del izvajanja projekta (npr. na delavnicah, konferencah, seminarjih);
· material (npr. gradbeni) in oprema, elektronska oprema, najem opreme itd.;
· storitve (npr. zdravstvene, prevajalske);
· nagrade za prostovoljce;
· stroški vizumov;
· stroški obveznih cepljenj, testiranj, obvezne izolacije in karantene ter stroški zdravstvenega zavarovanja z asistenco na službeni poti;
· strošek zunanje evalvacije pri projektih, ki jih ministrstvo financira v vrednosti 200.000 EUR in več, v višini do 5 % celotne vrednosti projekta.

Stroški alkoholnih pijač niso upravičeni stroški projekta.

[bookmark: _Toc109301675][bookmark: _Toc130903260][bookmark: _Toc223603540][bookmark: _Toc233899537]Posredni odhodki
Posredni odhodki so stroški, ki niso neposredno povezani z izvedbo projekta in so praviloma razdeljeni med vse aktivnosti izvajalca (tudi tiste, ki jih ministrstvo ne (so)financira).

Upravičeni posredni odhodki, ki jih lahko izvajalec uveljavlja, ne smejo presegati višine dogovorjenega deleža. Ob nižji realizaciji od načrtovane, prekinitvi pogodbe ali odpovedi projekta se izvajalcu prizna sorazmerni delež posrednih odhodkov glede na dejansko porabo sredstev ministrstva za stroške dela, stroške potovanj in produkcijske stroške.

Upravičeni posredni odhodki so lahko na primer:
· stroški najema poslovnih prostorov;
· stroški pošte, telekomunikacij, elektrike, ogrevanja in komunale;
· stroški potrošnega materiala in drobnega inventarja;
· stroški revizij, računovodstva in bančnega poslovanja;
· stroški v zvezi z vzdrževanjem opredmetenih in neopredmetenih osnovnih sredstev;
· stroški varovanja.

Posredni stroški se v obrazcu OFP evidentirajo pod rubriko posredni odhodki. Posredni stroški so lahko predmet pregleda v okviru namenske porabe sredstev.

[bookmark: _Toc109301676][bookmark: _Toc130903261][bookmark: _Toc223603541][bookmark: _Toc233899538]Prerazporeditev sredstev
V skladu s pogodbenimi določili lahko izvajalec zaradi gospodarnosti ali večje učinkovitosti pri izvajanju projekta prerazporedi sredstva znotraj posamezne kategorije brez soglasja ministrstva, mora pa izvajalec o prerazporeditvi obvestiti skrbnika pogodbe.

Izvajalec lahko prerazporedi sredstva v višini do 15 % načrtovanih stroškov med posameznimi kategorijami stroškov, in sicer pod pogojem, da ne gre za bistvene spremembe projekta. O prerazporeditvi obvesti skrbnika pogodbe in pošlje dopolnjen finančni načrt.

Prerazporeditev sredstev med posameznimi kategorijami stroškov posameznega projekta, ki presega 15 % načrtovanih upravičenih stroškov projekta, ki ga financira ministrstvo, vendar ne presega 30 % vseh načrtovanih stroškov, je mogoča le na podlagi aneksa k pogodbi.

[bookmark: _Hlk222839156]Prerazporeditev sredstev, ki presega 30 % vseh načrtovanih stroškov posameznega projekta, ki ga financira ministrstvo, ni dovoljena.

Prerazporeditev stroškov iz kategorije produkcijski stroški na stroške dela ali na stroške potovanj ni mogoča brez predhodnega soglasja ministrstva.

Če izvajalec med izvajanjem projekta ugotovi, da ne bo porabil vseh načrtovanih posrednih stroškov, lahko ministrstvo zaprosi za prenos sredstev, ki pa jih lahko prenaša samo v kategorijo produkcijskih stroškov ob pogoju, da istočasno ne prenaša deleža produkcijskih stroškov na druge postavke. Kasnejša prerazporeditev v obratni smeri ni dovoljena. Znižanje posrednih stroškov se ne všteva v odstotek prerazporeditve med kategorijami.

Zviševanje deleža posrednih stroškov ob prerazporeditvah sredstev ni dovoljeno.

Izvajalec lahko zaprosilo za prerazporeditev sredstev pošlje skrbniku pogodbe najpozneje en (1) mesec pred zaključkom projekta. Če izvajalec ne zaprosi pravočasno za prerazporeditev sredstev in nima odobritve ministrstva, je pa prerazporeditev razvidna iz poročila, ministrstvo v tem primeru zavrne zahtevek v skladu s pogodbenimi določili in zahteva njegov popravek na nižji znesek ali zahteva vračilo že izplačanih sredstev v višini prerazporejenih sredstev.

Če je z izvajalcem sklenjena pogodba za izvedbo večjega števila projektov, lahko izvajalec prerazporedi sredstva med posameznimi projekti. Prerazporeditev je mogoča le na podlagi aneksa k pogodbi.

[bookmark: _Toc233899539]Način izračuna prerazporeditve sredstev
Delež spremembe prerazporeditve stroškov med kategorijami stroškov se v obrazcu Finančni načrt projekta izračuna samodejno, in sicer tako, da se nominalne vrednosti sprememb iz vsake navedene kategorije stroškov seštejejo (v EUR), nato pa se izračuna odstotek spremembe glede na vrednost sofinanciranja ministrstva. Če med izvajanjem projekta izvajalec potrebuje več prerazporeditev, se odstotki seštevajo.

Če izvajalec predvidi spremembo finančnega načrta po podpisu pogodbe, izpolni stolpec J, pri čemer se vrednosti v stolpcu K samodejno izpolnijo (stolpca J in K sta v obrazcu skrita). Predlog pošlje skrbniku pogodbe v odobritev. Pri naslednji spremembi se za osnovo vzame predhodna sprememba (vrednosti v stolpcu J) in izpolni stolpec L, pri čemer se vrednosti v stolpcu M samodejno izpolnijo. Za vsako naslednjo spremembo, izvajalec vstavi nova stolpca, pri čemer mora biti pozoren na formule.

Spremembe so lahko med kategorijami stroškov ali znotraj posamezne kategorije stroškov. Prerazporeditve stroškov znotraj posamezne kategorije stroškov se ne upoštevajo pri izračunu odstotka prerazporeditve.

[bookmark: _Toc233899540]Navodilo za prikaz sprememb
Navodila za prikaz sprememb:
· stolpec B (celotna vrednost stroška): pri spremembi vrednosti stroška izvajalec uporabi formulo (= načrtovana vrednost stroška +/– spremenjena vrednost stroška);
· stolpec J (belo polje): vnos nove vrednosti stroška, ki se spreminja (= načrtovana vrednost stroška (stolpec F) +/- vrednost spremembe); vrednosti stroškov, ki se ne spreminjajo, se prepišejo;
· stolpec K: se izračuna samodejno (formula: Jxx minus Fxx);
· stolpec J (svetlo zeleno polje): vsota belih polj v okviru posamezne kategorije stroškov (formula: SUMJxx:Jxx);
· stolpec K (svetlo zeleno polje): se izračuna avtomatsko (formula: Jxx minus Fxx v okviru posamezne kategorije stroškov).

Navodilo za prikaz skritih stolpcev (Unhide): označite celotna stolpca I in N, kliknite na desni miškin gumb in izberite ukaz Razkrij/Unhide.

Spremembe vrednosti stroškov, ki jih krijejo drugi sofinancerji, se v stolpcih J in K, L in M, itd. ne prikazujejo. Te spremembe se morajo prikazati med prihodki projekta v tabeli »Prihodki v denarju« in tabeli »Materialni vložki (in-kind/stvarni)« ter v stolpcu B (predlagamo uporabo formul), ki prikazuje vse stroške projekta. Spremembe se prikažejo v drugi barvi.

Spremembe besedila v stolpcu A (vrsta predvidenega odhodka) ter v stolpcu D in E (razdelitev stroškov in navedba okvirne vrednosti) se navedejo tako, da je razvidno prvotno besedilo načrtovanega stroška in popravek besedila, ki izraža novo stanje (prečrtano besedilo, uporaba različnih barv).

[bookmark: _Toc233899541]Seznam obveznih prilog
Izvajalec obrazcu OFP priloži izpis glavne knjige iz računovodskega informacijskega sistema za vse stroške pri posameznem projektu, ki se krijejo iz sredstev ministrstva. Iz izpisa mora biti razvidna poraba finančnih sredstev po vrstah stroškov tako, da izpis omogoča presojo ustreznosti stroškov. Za nastale stroške izvajalec ne prilaga skeniranih dokazil (računi, pogodbe, potni nalogi itd.). Priložiti pa mora skenirane evidence opravljenega dela s številom opravljenih ur in izračunano bruto bruto urno postavko (brez regresa) za zaposlene, ki sodelujejo pri projektu. Izvajalec uporabi obrazec »Evidenca opravljenega dela«.

[bookmark: _Toc223603547][bookmark: _Toc233899542]VELJAVNOST NAVODIL
Navodila ter njihove morebitne dopolnitve oziroma spremembe se objavijo na spletni strani ministrstva Načrtovanje in izvajanje mednarodnega razvojnega sodelovanja in humanitarne pomoči Slovenije | GOV.SI in pričnejo veljati z dnem objave na navedeni spletni strani.

Ministrstvo bo o morebitnih dopolnitvah oziroma spremembah navodil obvestilo izvajalce tudi po elektronski pošti.

Izvajalci so spremembe navodil dolžni spoštovati in upoštevati od datuma njihove objave na spletni strani.


Datum: julij 2026

